કેન્દ્રીય કેબિનેટે અનુસૂચિત જાતિ અને અનુસૂચિત જનજાતિ અધિનિયમમાં સુધારાને મંજૂરી આપી દીધી છે અને તેનો અર્થ એવો થાય કે જૂનો કાયદો ફરી પાછો અમલમાં આવશે. જો કે, આ પૂર્વે આ સુધારા ખરડાને સંસદના બંને ગૃહમાં પસાર કરાવવાનો રહેશે. સુપ્રીમ કોર્ટે આ વર્ષની શરુઆતમાં એસસી-એસટી એક્ટની કેટલીક મહત્વની જોગવાઈને એમ કહીને નકારી કાઢી હતી કે, તેનો દુરુપયોગ થયો હોવાનું ધ્યાનમાં આવ્યું છે. કોર્ટના આ ચુકાદા બાદ દલિત સંગઠનો દ્વારા દેશના અનેક રાજ્યોમાં વિરોધ પ્રદર્શન કરવામાં આવ્યા હતા. જે દરમિયાન અનેક સ્થળોએ હિંસક ઘટનાઆે પણ નાેંધાઈ હતી.